Scop, responsabilități și relații de lucru
Scop: Organizarea componentei psihologice a proiectului, furnizarea intervențiilor pentru cazurile repartizate și implementarea activității de prevenire a consumului de substanțe și alcool.
Aria de responsabilitate: Implicat în toate componentele psihologice; responsabil pentru organizarea lor și pentru Activitate 4.5 – prevenirea consumului de substanțe și alcool.
Colaborare: ECI, moașa, personalul medical școlar, referentul de mediere școlară, școlile și alte instituții/entități.

Atribuții comune ale titularului
Îndeplinește sarcinile proiectului în limitele funcției, competențelor profesionale, timpului de lucru alocat și mandatului primit; participarea la o activitate nu transferă actele profesionale ori aprobările rezervate altor persoane.
Completează instrumentele de lucru pentru activitatea efectiv realizată și transmite lunar raportul de activitate, pontajul și livrabilele prin circuitul de verificare și avizare; furnizează datele pentru centralizările trimestriale și raportările contractuale.
Înregistrează sau verifică, potrivit rolului, datele despre beneficiari și servicii, diferențiind persoanele unice, familiile, participările repetate și persoanele din afara grupului-țintă; semnalează neconcordanțele și previne dubla raportare.
Colaborează cu echipa de management, ECI, ceilalți specialiști și instituțiile implicate; participă la ședințele de coordonare, la instruirile din Activitate 5 și la elaborarea metodologiei de servicii comunitare integrate.
Protejează confidențialitatea și utilizează numai datele necesare atribuțiilor sale, prin mijloace autorizate. Pentru publicarea datelor sau imaginilor identificabile ale beneficiarilor respectă informarea prealabilă și circuitul consimțământului.
Respectă demnitatea beneficiarilor, egalitatea de șanse, nediscriminarea și abordarea sensibilă la gen; adaptează comunicarea și sprijinul la nevoile persoanelor vulnerabile, fără criterii de acces suplimentare față de proiect.
 Nu tolerează exploatarea sexuală, abuzul și hărțuirea (ESAH); comunică fără întârziere sesizările și suspiciunile prin circuitul instituțional, pentru îndeplinirea obligației beneficiarului finanțării de informare a MMFTSS.
Semnalează managerului riscurile, întârzierile, neconformitățile și conflictele de interese; participă la măsurile corective și furnizează, prin circuitul autorizat, documentele necesare monitorizării, verificărilor și auditului.
Utilizează responsabil bunurile, materialele și fondurile încredințate, respectă măsurile de vizibilitate aplicabile și contribuie la reducerea consumurilor, organizarea eficientă a deplasărilor și gestionarea corespunzătoare a deșeurilor.
Păstrează documentele în evidențele instituției și predă organizat bunurile, documentația și situația sarcinilor/cazurilor la înlocuire sau la încetarea implicării; sprijină continuitatea serviciilor în perioada în care este încadrat/desemnat.
Respectă regulamentul intern și instrucțiunile de securitate și sănătate în muncă, de prevenire a incendiilor și de utilizare a echipamentelor comunicate de angajator; semnalează incidentele și condițiile nesigure.
Îndeplinește sarcini suplimentare legate de proiect numai dacă sunt compatibile cu postul, competențele și timpul de muncă stabilit; informează superiorul când volumul sau natura sarcinilor necesită reprioritizare ori clarificare.

Atribuții specifice în proiect
Planifică și urmărește componenta psihologică a proiectului împreună cu coordonatorul ECI; corelează activitatea proprie cu responsabilitățile Psihologului 1 pe violență domestică, fără a institui prin această repartizare o relație de supervizare profesională.
Contribuie la diagnoza socială din Activitatea 1, la evaluarea integrată din Activitatea 2 și la referirile din Activitatea 3, prin identificarea nevoilor emoționale, comportamentale și cognitive.
În Activitatea 4.1, preia cazurile repartizate, efectuează evaluări, aplică și cotează testele adecvate și întocmește documentele de consimțământ, contractele de servicii și planurile individualizate de intervenție.
Furnizează consiliere individuală/familială și facilitează grupurile de suport repartizate; adaptează intervențiile la beneficiari și documentează sesiunile, cu respectarea acordurilor pentru minori prevăzute în Formular.
Urmărește, împreună cu Psihologul 1, rezultatele comune descrise în detalierea Activitate 4.1: evaluări și planuri, consiliere, întâlniri de grupuri, etc.
În Activitatea 4.2 și Activitate 4.3, contribuie la informarea privind sănătatea mintală și asigură sprijin psihologic gravidelor și mamelor, inclusiv pentru dificultățile emoționale prenatale și postnatale, în colaborare cu specialiștii implicați.
Sprijină componenta psihologică și de educație parentală a Activitate 4.6, în colaborare cu furnizorul serviciilor sociale, și contribuie la identificarea nevoilor psihologice ale copiilor sprijiniți în Activitate 4.8.
Organizează Activitate 4.5 prin planificarea participării la expoziția interactivă, în colaborare cu furnizor, școlile implicate și echipa proiectului.
Stabilește grupele și programările pentru elevi planificați; urmărește obținerea acordului părinților/reprezentanților legali.
Coordonează cu referentul de mediere școlară participarea elevilor și, dacă numărul scade din lipsa acordurilor, pregătește includerea altor elevi/tineri din comunitățile vizate, în condițiile prevăzute de Formular.
Fundamentează necesarul de bilete și masă caldă și organizează, cu echipa administrativă, accesul la activitate, prezentată de specialiștii expoziției.
Documentează participarea la expoziție și acordarea mesei calde prin de prezență, adaptate grupelor efectiv organizate; raportează distinct participanții și serviciile primite.
Realizează operațiunile atribuite în Observatorul Copilului, în limitele accesului instituțional, și contribuie la Activitatea 5 și Activitatea 9 cu instrumente, rezultate și recomandări din componenta psihologică.

